
Síklapúság kiértékelése legkisebb négyzetek módszerével

Az alak- és helyzettűrések mérése egyre fontosabb szerepet töltenek be egy gépipari alkatrész minősítési folyamata során. Ez a dolgozat a síklapúság mérésének vizsgálatával foglalkozik.
A dolgozat első része ismerteti a síklapúság definícióját az ISO 1101:2012 szabvány alapján, és a síklapúság becslési módszerei közül a legkisebb négyzetek szerinti illesztést. Bemutatja a különböző mintavételezési stratégiákat, ezen belül is főleg a nem egyenletes módszereket.
A síklapúsági mérés kiértékelésének elemzéséhez a választott munkadarab egy leppelő lap, amelynek a síklapúsága tűrt méret. Mérőeszközként 0,2 µm felbontással rendelkező optikátor lett választva. A mérések a kiválasztott mérési stratégiák szerint lettek elvégezve, majd a kapott eredmények kiértékelésre kerültek.
A dolgozat célja megállapítani, hogy melyik módszer a leghatékonyabb, illetőleg mekkora mintanagyság szükséges a síklapúság számszerűsítéséhez.



